b'\n_START_ARTICLE_\nPlamensko kaljenje\n_START_PARAGRAPH_\nPlamensko kaljenje je v metalurgiji postopek povr\xc5\xa1inskega kaljenja, pri katerem povr\xc5\xa1ino predmeta hitro segrejemo plamenskim gorilnikom, temu pa sledi takoj\xc5\xa1nja ohladitev z vodno paro. Tako se zakali le pov\xc5\xa1ina predmeta, jedro pa ostane mehko in \xc5\xbeilavo._NEWLINE_Pri izbiri jekla za plamensko kaljenje moramo upo\xc5\xa1tevati ne le zahtevano trdoto pov\xc5\xa1ine, temve\xc4\x8d tudi lastnosti jedra. Najustreznej\xc5\xa1a so ogljikova jekla z 0,35 do 0,7\xc2\xa0% ogljika, kot tudi druga konstrukcijska jekla z dodatkom kroma, niklja, molibdena, ki imajo 0,23 do 0,45\xc2\xa0% ogljika.\n_START_SECTION_\nGorilniki za plamensko kaljenje\n_START_PARAGRAPH_\nGlede na postopek plamenskega kaljenja uporabljamo razli\xc4\x8dno oblikovane gorilce. Glava gorilnika mora biti oblikovana tako, kot to zahteva oblika kosa, ki ga kalimo. Gorilniki imajo ro\xc4\x8dico z ventili, s katerimi uravnavamo razmerje gorilnega plina in kisika. Za plamensko kaljenje skoraj vedno uporabljamo acetilen in kisik v razmerju 1:1 do 1:1,75._NEWLINE_Ustniki na glavah gorilnika so razli\xc4\x8dnih tipov; lo\xc4\x8dimo \xc5\xa1obaste gorilnike pri katerih je ustnik iz vrstne \xc5\xa1obe, re\xc5\xbeaste gorilnike z eno re\xc5\xbeo vzdol\xc5\xbe celega ustnika in sitaste gorilnike, ki imajo izvrtine neposredno na gorilni glavi.'